gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 4851, del 28-09-2004 (2004/9573)

Expedient número CNMY04/1A1C/22. Obres d'adequació de local com a Centre SERVEF d'Ocupació d'Alcoi (Alacant).
-------------------------------------------------------------------------------------------------------------

### Dades del document

Número de DOGV
:   4851

Data del DOGV
:   28-09-2004

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2004/9573


Data del document
:   14-09-2004

Organisme emissor
:   Servei Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * adjudicació de contracte administratiu
    * contracte d'obres
    * licitació
    * edifici públic

Expedient número CNMY04/1A1C/22. Obres d'adequació de local com a Centre SERVEF d'Ocupació d'Alcoi (Alacant). [2004/X9573]
  
1. Entitat adjudicadora
  
a) Organisme: SERVEF (Conselleria d'Economia, Hisenda i Ocupació).
  
b) Dependència que tramita l'expedient: Servici de Contractació i Gestió Patrimonial.
  
c) Número d'expedient: CNMY/04/1A1C/22.
  
2. Objecte del contracte
  
a) Tipus de contracte: obres.
  
b) Descripció de l'objecte: obres d'adequació de local com a Centre SERVEF d'Ocupació d'Alcoi (Alacant).
  
c) Butlletí o diari oficial i data de publicació de l'anunci de licitació: DOGV núm. 4.777, de 17 de juny de 2004.
  
3. Tramitació, procediment i forma d'adjudicació
  
a) Tramitació. ordinària.
  
b) Procediment: obert.
  
c) Forma: subhasta.
  
4 Pressupost base de licitació o cànon d'explotació
  
Import total: set-cents seixanta-tres mil nou-cents trenta euros amb huitanta-nou cèntims (763.930,89 euros), IVA inclòs.
  
5. Adjudicació
  
a) Data: 3 d'agost de 2004.
  
b) Contractistes: Ferrovial Conservación, SA.
  
c) Nacionalitats: espanyola.
  
d) Import d'adjudicació: sis-cents noranta-cinc mil set-cents onze euros amb huitanta-sis cèntims (695.711,86 euros), IVA inclòs.
Diari Oficial de la Generalitat Valenciana


Sumari del DOGV 4889, del 23-11-2004 (2004/11534)

Informació pública de la convocatòria per a la concessió d'ajudes a la realització de projectes de cooperació internacional al desenvolupament realitzades per organitzacions no governamentals durant l'any 2004.
------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4889

Data del DOGV
:   23-11-2004

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2004/11888


Data del document
:   28-10-2004

Organisme emissor
:   Ajuntament de Catarroja

Tipus de document
:   Anunci

Descriptors 

:   * Catarroja
    * ajuda pública
    * ajuda al desenvolupament
    * suport econòmic
    * cooperació internacional

Informació pública de la convocatòria per a la concessió d'ajudes a la realització de projectes de cooperació internacional al desenvolupament realitzades per organitzacions no governamentals durant l'any 2004. [2004/M11599]
  
Les ajudes estan destinades a finançar projectes de cooperació internacional al desenvolupament executats per organitzacions no governamentals durant l'any 2004 i es concediran a projectes que contribuïsquen al desenvolupament social i econòmic, a millorar les condicions de vida i a satisfer necessitats bàsiques de la població.
  
El text íntegre de les bases s'exposarà en la web municipal www.catarroja.infoville.net, al Departament de Serveis Socials Municipals i a l'Oficina Integrada d'Atenció Ciutadana de l'Ajuntament.
  
El termini de presentació de sol·licituds serà de 10 dies hàbils comptadors des de la data de publicació d'esta convocatòria en el Diari Oficial de la Generalitat Valenciana.
Diari Oficial de la Generalitat Valenciana


Sumari del DOGV 4826, del 24-08-2004 (2004/8759)

Informació pública sobre la suspensió de llicències i acords de programació a la totalitat de l'àmbit de l'actuació de la unitat d'execució UE-3, eixample oest.
----------------------------------------------------------------------------------------------------------------------------------------------------------------

### Dades del document

Número de DOGV
:   4826

Data del DOGV
:   24-08-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/8759


Organisme emissor
:   Ajuntament de Vilamarxant

Tipus de document
:   Anunci

Informació pública sobre la suspensió de llicències i acords de programació a la totalitat de l'àmbit de l'actuació de la unitat d'execució UE-3, eixample oest. [2004/Q8759]
  
El Ple de l'Ajuntament, el 29 de juliol de 2004, va adoptar, entre uns altres, l'acord de procedir a la suspensió preventiva de llicències i d'acords de programació a la totalitat de l'àmbit de l'actuació de la unitat d'execució UE-3, eixample oest, en els termes establits en l'article 152 del Reglament de Planejament de la Comunitat Valenciana, així com publicar la suspensió acordada en el Diari Oficial de la Generalitat Valenciana, de conformitat amb l'article 57 de la Llei 6/1994, de la Generalitat Valenciana, Reguladora de l'Activitat Urbanística.
Diari Oficial de la Generalitat Valenciana


Sumari del DOGV 4678, del 27-01-2004 (2004/343)

Informació pública del projecte de modificació de les normes subsidiàries de planejament.
-----------------------------------------------------------------------------------------

### Dades del document

Número de DOGV
:   4678

Data del DOGV
:   27-01-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/343


Organisme emissor
:   Ajuntament de Planes

Tipus de document
:   Anunci

Informació pública del projecte de modificació de les normes subsidiàries de planejament. [2004/343]
  
El ple d'aquest ajuntament, en sessió celebrada el dia 12 de gener de 2004, ha acordat sotmetre a informació pública el projecte de modificació de les normes subsidiàries de planejament d'aquest municipi, (homologades per acord de la comissió territorial d'urbanisme de 22/12/1999 (BOP de 22/09/2000), per tal de possibilitar el desenvolupament del sector de sòl apte per a urbanitzar d'ús residencial (SAU-II-R) en més d'una unitat d'execució.
  
Aquest expedient restarà exposat al públic en les dependències d'aquest ajuntament en dia i hora d'oficina, durant el termini d'un mes, comptador des de l'última publicació d'aquest anunci (en el Diari Oficial de la Generalitat Valenciana o en el diari Información), als efectes que es puguen formular les al·legacions i suggeriments que s'estimen oportuns.
Diari Oficial de la Generalitat Valenciana


Sumari del DOGV 4886, del 18-11-2004 (2004/11381)

ORDRE de 15 de novembre de 2004, de la Conselleria d'Agricultura, Pesca i Alimentació, per la qual establix l'import global màxim per a l'exercici 2004, de les subvencions regulades en l'Ordre de 27 de novembre de 2003, per a condicionament de camins rurals.
------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4886

Data del DOGV
:   18-11-2004

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2004/11170


Data del document
:   15-11-2004

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * suport econòmic
    * ajuda pública
    * administració local
    * via rural
    * obres públiques

ORDRE de 15 de novembre de 2004, de la Conselleria d'Agricultura, Pesca i Alimentació, per la qual establix l'import global màxim per a l'exercici 2004, de les subvencions regulades en l'Ordre de 27 de novembre de 2003, per a condicionament de camins rurals. [2004/11089]
  
L'Ordre de 27 de novembre de 2003, de la Conselleria d'Agricultura, Pesca i Alimentació, per la qual s'establixen ajudes per a obres de condicionament de camins rurals als municipis i entitats locals menors de la Comunitat Valenciana (DOGV núm. 4.645, de 5 de desembre), en l'article 1, paràgraf 3, preveu la fixació de l'import global màxim de les esmentades ajudes, mitjançant una ordre posterior, en funció dels pressupostos que, per a cada exercici s'aproven.
  
De conformitat amb l'article 47.11 c) del Decret Legislatiu de 26 de juny de 1991, del Consell de la Generalitat Valenciana, pel qual s'aprova el Text Refós de la Llei d'Hisenda Pública de la Generalitat Valenciana, i fent ús de les atribucions que em conferix l'article 35 de la Llei de la Generalitat Valenciana 5/1983 de 30 de desembre, del Govern Valencià.
  
ORDENE
  
Article únic
  
L'import global màxim de les subvencions regulades en l'Ordre de 27 de novembre de 2003, de la Conselleria d'Agricultura, Pesca i Alimentació, imputable a l'exercici de 2004, queda fixat en 58.202,36 euros, a càrrec de la línia de subvenció T0170000, Obres i Servicis d'Infraestructures Agràries a Municipis, del Programa 531.10, Estructures Agràries, de pressupostos de la Generalitat Valenciana per a l'any 2004.
  
La quantitat global de les despeses que s'impute a l'exercici de 2005, no podrà excedir 5.500.000 euros. El pagament de l'anualitat de l'any 2005 queda subordinat a l'existència de crèdit adequat i suficient en els pressupostos de la Generalitat Valenciana per a este exercici.
  
DISPOSICIÓ FINAL
  
La present ordre entrarà en vigor l'endemà de la publicació en el Diari Oficial de la Generalitat Valenciana.
  
València, 15 novembre de 2004
  
El conseller d'Agricultura, Pesca i Alimentació,
Diari Oficial de la Generalitat Valenciana


Sumari del DOGV 4904, del 16-12-2004 (2004/12690)

Informació pública de la sol·licitud d'autorització administrativa per a instal·lació elèctrica i estudi sobre impacte ambiental. Expedient ATASCT/2004/380/03.
---------------------------------------------------------------------------------------------------------------------------------------------------------------

### Dades del document

Número de DOGV
:   4904

Data del DOGV
:   16-12-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/12018


Organisme emissor
:   Conselleria d'Infraestructures i Transport

Tipus de document
:   Anunci

Informació pública de la sol·licitud d'autorització administrativa per a instal·lació elèctrica i estudi sobre impacte ambiental. Expedient número ATASCT/2004/380/03. [2004/F12394]
  
Als efectes que establixen la Llei 54/1997, de 27 de novembre, del Sector Elèctric; el Reial Decret 1995/2000, d'1 de desembre, i el que preceptua el Decret 162/1990, de 15 d'octubre, sobre Impacte Ambiental, se sotmet a informació pública la petició d'instal·lació elèctrica de l'avantprojecte de la nova subestació transformadora de 220/20 kV denominada ST El Cantalar, les característiques principals del qual s'assenyalen a continuació:
  
a) Peticionari i domicili: Iberdrola Distribución Eléctrica, SAU, avinguda de Burgos, número 8-B, Madrid.
  
b) Lloc on s'establirà la instal·lació: a l'altura del punt quilomètric 679 de la A-7, partida del Cantalar, terme de Sant Joan d'Alacant.
  
c) Finalitat de la instal·lació: subministrament d'energia elèctrica a causa de l'increment de la demanda produïda en la localitat de Sant Joan d'Alacant.
  
d) Característiques principals:
  
Tres transformadors 220/20 kV i 50 MVA amb les reactàncies corresponents.
  
Dos transformadors de servicis auxiliars de 250 kVA i tres bateries de condensadors.
  
Sistema de 20 kV configuració doble barra, format per tres mòduls de cel·les amb un total de 46 posicions.
  
e) Pressupost: 3.751.000 euros.
  
La qual cosa es fa pública perquè puga ser examinat el projecte de la instal·lació en el Servici Territorial d'Energia, situat en el carrer de Churruca, 29, i formular-s'hi, al mateix temps, les reclamacions, en dos exemplars, que s'estimen oportunes en el termini de 20 dies, comptadors a partir de l'endemà de la publicació d'este anunci.
Diari Oficial de la Generalitat Valenciana


Sumari del DOGV 4859, del 08-10-2004 (2004/10098)

DECRET 11/2004, d'1 d'octubre, del president de la Generalitat, pel qual s'atorga el Premi de les Lletres Valencianes al senyor Jaime Siles Ruiz.
-------------------------------------------------------------------------------------------------------------------------------------------------

### Dades del document

Número de DOGV
:   4859

Data del DOGV
:   08-10-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/10566


Data del document
:   01-10-2004

Organisme emissor
:   Presidència de la Generalitat

Tipus de document
:   Decret

Descriptors 

:   * literatura
    * premi cultural
    * distinció honorífica
    * creació artística

DECRET 11/2004, d'1 d'octubre, del president de la Generalitat, pel qual s'atorga el Premi de les Lletres Valencianes al senyor Jaime Siles Ruiz. [2004/10378]
  
El premi de les Lletres de la Generalitat Valenciana va ser creat pel Decret 32/1986, de 10 de març, del Consell de la Generalitat, modificat pel Decret 247/1991, de 23 de desembre, per a distingir i recompensar aquells autors valencians les obres dels quals s'hagen dedicat preferentment a la creació literària i la difusió de la cultura.
  
El senyor Jaime Siles Ruiz, nascut a València en 1951, és llicenciat en Filosofia Clàssica per la Universitat de Salamanca.
  
Ha sigut catedràtic de la Universitat de La Laguna, director de l'Institut Espanyol de Cultura a Viena, així com agregat cultural de l'Ambaixada d'Espanya a Àustria.
  
És un poeta que, al llarg de la seua carrera, ha destacat en el camp de la crítica literària i ha obtingut multitud de premis, entre els quals destaca el Premi de la Crítica Nacional en 1989. Les seues publicacions són nombroses en estos i en altres camps.
  
Per això, a proposta del conseller de Cultura, Educació i Esport,
  
DECRETE
  
Article únic
  
Atorgar el Premi de les Lletres de la Generalitat Valenciana al senyor Jaime Siles Ruiz.
  
València, 1 d'octubre de 2004
  
El president de la Generalitat,
  
FRANCISCO CAMPS ORTIZ
Diari Oficial de la Generalitat Valenciana


Sumari del DOGV 4719, del 25-03-2004 (2004/2234)

Informació pública de l'extracte de la convocatòria per a la provisió en propietat, mitjançant oposició lliure, d'una plaça de tècnic d'administració general.
--------------------------------------------------------------------------------------------------------------------------------------------------------------

### Dades del document

Número de DOGV
:   4719

Data del DOGV
:   25-03-2004

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2004/2234


Data del document
:   19-02-2004

Organisme emissor
:   Ajuntament de Villena

Tipus de document
:   Convocatòria

Descriptors 

:   * Villena
    * concurs administratiu
    * administració local
    * professió administrativa

Informació pública de l'extracte de la convocatòria per a la provisió en propietat, mitjançant oposició lliure, d'una plaça de tècnic d'administració general. [2004/Q2234]
  
Amb esta data, Vicenta Tortosa Urrea, alcaldessa presidenta de l'Ajuntament de Villena (Alacant), ha dictat la següent resolució:
  
En el Boletín Oficial del Estado número 42, de data 18 de febrer de 2004, s'ha publicat la Resolució de 29 de gener de 2004, que fa referència a la convocatòria per a proveir en propietat, mitjançant oposició lliure, una plaça de tècnic d'administració general.
  
El termini de presentació d'instàncies per a participar en les proves d'accés serà de 20 dies naturals comptadors des del sendemà de la publicació d'esta resolució en el Boletín Oficial del Estado, al Registre General d'este ajuntament o en qualsevol de les formes establides en l'article 38 de la Llei de Règim Jurídic de les Administracions Públiques i del Procediment Administratiu Comú. Els anuncis successius relacionats amb esta convocatòria es publicaran en el Butlletí Oficial de la Província d'Alacant i al tauler d'anuncis de la casa consistorial de Villena.
Diari Oficial de la Generalitat Valenciana


Sumari del DOGV 4908, del 22-12-2004 (2004/12995)

Informació pública de l'oferta d'ocupació pública corresponent a l'exercici 2004.
---------------------------------------------------------------------------------

### Dades del document

Número de DOGV
:   4908

Data del DOGV
:   22-12-2004

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2004/12268


Data del document
:   03-11-2004

Organisme emissor
:   Ajuntament d'Alcoleja

Tipus de document
:   Convocatòria

Descriptors 

:   * Alcoleja
    * peó
    * administració local
    * oferta d'ocupació

Informació pública de l'oferta d'ocupació pública corresponent a l'exercici 2004. [2004/A12601]
  
L'oferta d'ocupació pública corresponent a l'exercici 2004 ha sigut aprovada mitjançant la Resolució de l'Alcaldia de data 3 de novembre de 2004, amb el detall següent:
  
Personal laboral fix:
  
Nivell de titulació: certificat d'escolaritat.
  
Denominació del lloc: peó de comeses múltiples a temps parcial.
  
Nombre de vacants: una.
  
Cosa que es fa pública perquè se'n prenga coneixement.
Diari Oficial de la Generalitat Valenciana


Sumari del DOGV 4795, del 12-07-2004 (2004/7176)

Informació pública relativa a la data d'inici de les operacions de delimitació parcial del camí ramader Assagador Reial d'Hortola (subtram IV: del barranc abeurador de Los Rabadanes fins la fita que assenyala el trifini que uneix els termes municipals de Requena, Cortes de Pallás i Yátova) al seu pas pel terme municipal de Requena i l'Assagador Reial de Castella al seu pas pel terme municipal de Cortes de Pallás, al llarg del mateix recorregut.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4795

Data del DOGV
:   12-07-2004

Secció del DOGV
:   V. ALTRES ANUNCIS - E) MEDI AMBIENT

Número del document
:   2004/7176


Organisme emissor
:   Conselleria de Territori i Habitatge

Tipus de document
:   Anunci

Informació pública relativa a la data d'inici de les operacions de delimitació parcial del camí ramader Assagador Reial d'Hortola (subtram IV: del barranc abeurador de Los Rabadanes fins la fita que assenyala el trifini que uneix els termes municipals de Requena, Cortes de Pallás i Yátova) al seu pas pel terme municipal de Requena i l'Assagador Reial de Castella al seu pas pel terme municipal de Cortes de Pallás, al llarg del mateix recorregut. [2004/Q7176]
  
Autoritzada pel conseller de Territori i Habitatge, per la Resolució de 7 de juliol de 2003, la delimitació parcial del camí ramader Assagador Reial d'Hortola (subtram IV: del barranc abeurador de Los Rabadanes fins la fita que assenyala el trifini que uneix els termes municipals de Requena, Cortes de Pallás i Yàtova) al seu pas pel terme municipal de Requena i l'Assagador Reial de Castella al seu pas pel terme municipal de Cortes de Pallás, al llarg del mateix recorregut, es posa en general coneixement que les operacions d'atermenament d'aquest començaran a les 09.00 hores del dia 26 de juliol de 2004, a les oficines de la Cooperativa de Los Pedrones.
  
Se citen les persones limítrofes i les persones i entitats amb interès legítim perquè assistisquen a l'acte esmentat, i se'ls adverteix que la seua absència no invalida l'eficàcia d'aquest acte.
  
Fet que es fa públic per a general coneixement.
Diari Oficial de la Generalitat Valenciana


Sumari del DOGV 4873, del 29-10-2004 (2004/10149)

Informació pública del programa i l'avantprojecte d'urbanització de l'àrea de repartiment pluriparcelaria número 4 clau 5 de l'Altet del Pla General.
-----------------------------------------------------------------------------------------------------------------------------------------------------

### Dades del document

Número de DOGV
:   4873

Data del DOGV
:   29-10-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/10225


Organisme emissor
:   Ajuntament d'Elx

Tipus de document
:   Anunci

Informació pública del programa i l'avantprojecte d'urbanització de l'àrea de repartiment pluriparcelaria número 4 clau 5 de l'Altet del Pla General. [2004/M10761]
  
Per Decret del tinent d'alcalde d'Urbanisme (delegació Decret 08.04.2004), amb data 28 de setembre de 2004, s'ha resolt sotmetre a informació pública, durant 20 dies, el programa i l'avantprojecte d'urbanització de l'àrea de repartiment pluriparcelaria número 4 clau 5 de l'Altet del Pla General, presentats per Rafael Ballester Cecilia, en nom i representació de la mercantil Construcciones Dunamar, SL.
  
Tot això amb la indicació que la present informació pública té caràcter de simultani concurs públic per a la selecció de l'urbanitzador, podent presentar-se alternatives tècniques i al·legacions durant 20 dies comptats des de la publicació de l'edicte en el Diari Oficial de la Generalitat Valenciana. Les proposicions juridicoeconòmiques podran presentar-se durant els cinc dies següents al venciment del termini anterior. L'acte d'obertura de pliques se celebrarà en la següent data hàbil a la conclusió del termini per a presentar-les. L'expedient complet estarà exposat al públic durant l'esmentat termini en el Servici Jurídic d'Urbanisme.
Diari Oficial de la Generalitat Valenciana


Sumari del DOGV 4890, del 24-11-2004 (2004/11481)

RESOLUCIÓ de 19 de novembre de 2004, del conseller d'Economia, Hisenda i Ocupació, per la qual es fa pública la situació de la Tresoreria de la Generalitat Valenciana.
-----------------------------------------------------------------------------------------------------------------------------------------------------------------------

### Dades del document

Número de DOGV
:   4890

Data del DOGV
:   24-11-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/11536


Data del document
:   19-11-2004

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * Tresor
    * hisenda regional

RESOLUCIÓ de 19 de novembre de 2004, del conseller d'Economia, Hisenda i Ocupació, per la qual es fa pública la situació de la Tresoreria de la Generalitat Valenciana. [2004/X11872]
  
Vist l'estat-resum de la situació de la Tresoreria de la Generalitat Valenciana, el 30 de setembre de 2004, que recull els moviments per operacions pressupostàries i extrapressupostàries, s'escau la publicació en el Diari Oficial de la Generalitat Valenciana, com a annex de la present resolució.